Месца, дзе сканцэнтраваны гора, хваробы, пазітывам душу не напаўняе. Людзі стараюцца абыходзіць бокам бальніцы, розныя багадзельні, могілкі, ігнаруюць інвалідаў. Не ад чэрствасці ці жорсткасці, а з-за слабасці: нязвыклае палохае, непрыемнае выклікае агіду. І далёка не кожны здолее працаваць у асяродку людзей з фізічнымі ці псіхічнымі асаблівасцямі. Супрацоўнікі Ракаўскага дома-інтэрната заслугоўваюць, як ніхто, слоў пашаны і пахвалы: за бязмежную дабрыню, спагаднасць, вытрымку.